**Hrvatski zavod za mirovinsko osiguranje**

**Središnja služba**

**raspisuje**

**J A V N I N A T J E Č A J**

**za zasnivanje radnog odnosa**

**I. SREDIŠNJA SLUŽBA**

*A. Mihanovića 3, 10000 Zagreb*

**1) viši referent kontrolor postupka (red.br.sist. 6) u Uredu za unutarnju reviziju (m./ž.), jedan izvršitelj** na neodređeno vrijeme, uz ugovaranje probnog rada u trajanju od tri mjeseca.

Uvjeti:

* razina 6.st ili 6.sv HKO-a upravne, ekonomske ili informatičke struke
* najmanje tri godine radnog iskustva u struci sa stupnjem stručne spreme koji se traži u ovom natječaju.

**2) viši savjetnik 2 (red.br.sist. 6) u Uredu za odnose s javnošću (m./ž.), jedan izvršitelj** na neodređeno vrijeme, uz ugovaranje probnog rada u trajanju od šest mjeseci.

Uvjeti:

* razina 7.1.sv HKO-a humanističke struke: lingvistika ili kroatistika
* najmanje četiri godine radnog iskustva u struci sa stupnjem stručne spreme koji se traži u ovom natječaju.

**3) viši referent kontrolor postupka (red.br.sist. 9) u Uredu za upravljanje i razvoj ljudskih potencijala (m./ž.), jedan izvršitelj** na neodređeno vrijeme, uz ugovaranje probnog rada u trajanju od tri mjeseca.

Uvjeti:

* razina 6.st ili 6.sv HKO-a društvene struke
* najmanje tri godine radnog iskustva u struci sa stupnjem stručne spreme koji se traži u ovom natječaju.

**4) viši referent kontrolor postupka (red.br.sist. 2) u Sektoru za provedbu uredbi Europske unije i međunarodnih ugovora o socijalnom osiguranju (m./ž.), jedan izvršitelj** na neodređeno vrijeme, uz ugovaranje probnog rada u trajanju od tri mjeseca.

Uvjeti:

* razina 6.st ili 6.sv HKO-a društvene struke
* najmanje tri godine radnog iskustva u struci sa stupnjem stručne spreme koji se traži u ovom natječaju.

**5) referent kontrolor postupka (red.br.sist. 54) u Odjelu za uredsko poslovanje i pisarnici (m./ž.), jedan izvršitelj** na neodređeno vrijeme, uz ugovaranje probnog rada u trajanju od dva mjeseca.

Uvjeti:

* razina 4.2 HKO-a upravne struke ili gimnazija
* najmanje dvije godine radnog iskustva u struci sa stupnjem stručne spreme koji se traži u ovom natječaju.

**6) referent (red.br.sist. 58) u Odjelu za uredsko poslovanje i pisarnici (m./ž.), tri izvršitelja** na neodređeno vrijeme, uz ugovaranje probnog rada u trajanju od dva mjeseca.

Uvjeti:

* razina 4.2 HKO-a upravne struke ili gimnazija
* najmanje šest mjeseci radnog iskustva u struci sa stupnjem stručne spreme koji se traži u ovom natječaju.

**7) vozač-dostavljač (red.br.sist. 59) u Odjelu za uredsko poslovanje i pisarnici (m./ž.), jedan izvršitelj** na neodređeno vrijeme, uz ugovaranje probnog rada u trajanju od dva mjeseca.

Uvjeti:

* razina 4.1 ili 4.2 HKO-a
* položen vozački ispit B kategorije
* najmanje šest mjeseci radnog iskustva sa stupnjem stručne spreme koji se traži u ovom natječaju.

**II. PODRUČNA SLUŽBA U ZAGREBU**

*Tvrtkova 5, 10000 Zagreb*

**8) viši referent (red.br.sist. 16) u Odsjeku za kontrolu podataka iz mirovinskog osiguranja (m./ž.), četiri izvršitelja - pripravnika** na neodređeno vrijeme, uz ugovaranje probnog rada u trajanju od tri mjeseca.

Uvjet:

* razina 6.st ili 6.sv HKO-a upravne ili ekonomske struke.

**9) viši referent (red.br.sist. 23) u Odsjeku za utvrđivanje svojstva osiguranika i staža (m./ž.), jedan izvršitelj - vježbenik** na neodređeno vrijeme.

Uvjet:

* razina 6.st ili 6.sv HKO-a upravne ili ekonomske struke.

**10) referent (red.br.sist. 31) u Odsjeku za matičnu evidenciju (m./ž.), jedan izvršitelj** na neodređeno vrijeme, uz ugovaranje probnog rada u trajanju od dva mjeseca.

Uvjeti:

* razina 4.2 HKO-a upravne ili ekonomske struke ili gimnazija
* najmanje šest mjeseci radnog iskustva u struci sa stupnjem stručne spreme koji se traži u ovom natječaju.

**11) suradnik (red.br.sist. 42) u Odsjeku za rješavanje o pravima iz mirovinskog osiguranja (m./ž.), sedam izvršitelja - vježbenika** na neodređeno vrijeme.

Uvjet:

* razina 7.1.st ili 7.1.sv HKO-a, pravna struka ili javna uprava.

**12) suradnik (red.br.sist. 64) u Odsjeku za rješavanje o pravima primjenom međunarodnih ugovora o socijalnom osiguranju (m./ž.), dva izvršitelja - vježbenika** na neodređeno vrijeme.

Uvjet:

* razina 7.1.st ili 7.1.sv HKO-a, pravna struka ili javna uprava.

**13) suradnik (red.br.sist. 70) u Odsjeku za mjerodavno zakonodavstvo i prijenos mirovinskih prava (m./ž.), dva izvršitelja - vježbenika** na neodređeno vrijeme.

Uvjet:

* razina 7.1.st ili 7.1.sv HKO-a, pravna struka ili javna uprava.

**14) referent kontrolor postupka (red.br.sist. 98) u Odsjeku za uredsko poslovanje i pisarnici (m./ž.), tri izvršitelja** na neodređeno vrijeme uz ugovaranje probnog rada u trajanju od dva mjeseca.

Uvjeti:

* razina 4.2 HKO-a upravne struke ili gimnazija
* najmanje dvije godine radnog iskustva u struci sa stupnjem stručne spreme koji se traži u ovom natječaju.

**15) referent (red.br.sist. 100) u Odsjeku za uredsko poslovanje i pisarnici (m./ž.), pet izvršitelja** na neodređeno vrijeme uz ugovaranje probnog rada u trajanju od dva mjeseca.

Uvjeti:

* razina 4.2 HKO-a upravne struke ili gimnazija
* najmanje dvije godine radnog iskustva u struci sa stupnjem stručne spreme koji se traži u ovom natječaju
* položen stručni ispit za arhivara.

*Natjecati se mogu i kandidati koji nemaju položen stručni ispit za arhivara, uz obvezu polaganja navedenog ispita nakon šest mjeseci rada.*

**16) referent (red.br.sist. 102) u Odsjeku za uredsko poslovanje i pisarnici (m./ž.), jedan izvršitelj** na neodređeno vrijeme uz ugovaranje probnog rada u trajanju od dva mjeseca.

Uvjeti:

* razina 4.2 HKO-a upravne struke ili gimnazija
* najmanje šest mjeseci radnog iskustva u struci sa stupnjem stručne spreme koji se traži u ovom natječaju.

**17) referent (red.br.sist. 111) u Odsjeku za obračun primitaka i naknada korisnicima (m./ž.), jedan izvršitelj** na neodređeno vrijeme uz ugovaranje probnog rada u trajanju od dva mjeseca.

Uvjeti:

* razina 4.2 HKO-a ekonomske struke ili gimnazija
* najmanje šest mjeseci radnog iskustva u struci sa stupnjem stručne spreme koji se traži u ovom natječaju

**III. PODRUČNI URED U ČAKOVCU**

*I. Mažuranića 3, 40000 Čakovec*

**18) referent kontrolor postupka (red.br.sist. 11) u Područnom uredu u Čakovcu (m./ž.), jedan izvršitelj** na neodređeno vrijeme, uz ugovaranje probnog rada u trajanju od dva mjeseca.

Uvjeti:

* razina 4.2 HKO-a upravne ili ekonomske struke ili gimnazija
* najmanje dvije godine radnog iskustva u struci sa stupnjem stručne spreme koji se traži u ovom natječaju.

**19) referent kontrolor postupka (red.br.sist. 12) u Područnom uredu u Čakovcu (m./ž.), jedan izvršitelj** na neodređeno vrijeme, uz ugovaranje probnog rada u trajanju od dva mjeseca.

Uvjeti:

* razina 4.2 HKO-a upravne struke ili gimnazija
* najmanje dvije godine radnog iskustva u struci sa stupnjem stručne spreme koji se traži u ovom natječaju.

*Razine traženih kvalifikacija navedenih u ovom natječaju:*

* + *razina 4.1 HKO – završeno srednjoškolsko obrazovanje u trajanju od tri ili dužem od tri, a kraćem od četiri godine*
  + *razina 4.2 HKO – završeno srednjoškolsko obrazovanje u trajanju od četiri ili više godina*
  + *razina 6.st HKO – završen stručni prijediplomski studij*
  + *razina 6.sv HKO – završen sveučilišni prijediplomski studij*
  + *razina 7.1. st HKO – završen stručni diplomski studij*
  + *razina 7.1. sv HKO – završen sveučilišni diplomski studij ili sveučilišni integrirani prijediplomski i diplomski studij.*

Pripravnički staž za radno mjesto navedeno pod rednim brojem 8) traje šest mjeseci. U svojstvu pripravnika primaju se osobe sa završenim obrazovanjem određenog stupnja stručne spreme i struke, bez radnog iskustva ili s radnim iskustvom kraćim od vremena određenog za pripravnički staž.

Probni rad za vježbenike (vježbenički staž) traje 12 mjeseci. U svojstvu vježbenika primaju se osobe sa završenim obrazovanjem određene razine i struke, bez radnog iskustva na odgovarajućim poslovima ili s radnim iskustvom kraćim od vremena određenog za vježbenički staž.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na javni natječaj pozvati se na to pravo i priložiti svu propisanu dokumentaciju prema posebnom zakonu te imaju prednost u odnosu na ostale kandidate pod jednakim uvjetima.

Kandidati koji se pozovu na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskoga rata i članovima njihovih obitelji (Narodne novine, br. 121/17, 98/19, 84/21 i 156/23), a u trenutku podnošenja prijave ispunjavaju uvjete za ostvarivanje toga prava dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati koji se pozovu na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine, broj 84/21), a u trenutku podnošenja prijave ispunjavaju uvjete za ostvarivanje toga prava dužni su uz prijavu na javni natječaj priložiti sve dokaze o ispunjavanju traženih uvjeta iz javnog natječaja i dokaze o ispunjavanju uvjeta za ostvarivanje prava prednosti pri zapošljavanju. Popis dokaza potrebnih za ostvarivanje prava prednosti pri zapošljavanju nalazi se na internetskoj stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozovu na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti rješenje ili potvrdu o priznatom statusu, izjavu da do sada nisu koristili pravo prednosti pri zapošljavanju po toj osnovi te dokaz iz kojeg se vidi na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati koji se pozovu na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, br. 157/13, 152/14, 39/18 i 32/20), uz prijavu na javni natječaj dužni su, uz dokaze o ispunjavanju traženih uvjeta iz javnog natječaja, priložiti i rješenje o utvrđenom invaliditetu, odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg se vidi na koji je način prestao radni odnos kod posljednjeg poslodavca (rješenje, ugovor, sporazum i sl.).

U prijavi na javni natječaj kandidati trebaju navesti:

* **osobne podatke** (ime i prezime, adresu stanovanja, broj telefona, odnosno mobitela i po mogućnosti e-mail adresu)
* **područnu službu/ured i/ili Središnju službu, redni broj i naziv radnog mjesta na koje se prijavljuju**.

**Kandidati koji se prijavljuju na više radnih mjesta u istoj, odnosno u više područnih ustrojstvenih jedinica, dužni su za svako radno mjesto podnijeti zasebnu prijavu sa svim traženim prilozima, uz obvezno navođenje radnog mjesta na koje se prijavljuju.**

**Uz prijavu kandidati su dužni priložiti:**

* životopis
* dokaz o državljanstvu (preslika domovnice ili drugi dokaz)
* dokaz o odgovarajućem stupnju obrazovanja (preslika diplome, odnosno svjedodžbe o državnoj maturi/završnom radu koja je uvjet za radno mjesto na koje se prijavljuje). Kandidati koji su stručnu spremu stekli u inozemstvu trebaju priložiti i mišljenje o inozemnoj obrazovnoj kvalifikaciji u skladu s odredbama Zakona o priznavanju i vrednovanju inozemnih obrazovnih kvalifikacija (Narodne novine, broj 69/22), a u skladu s prethodnim propisom rješenje o priznavanju inozemne obrazovne kvalifikacije, uz pojašnjenje iz kojega se vidi o kojem je stupnju i razini obrazovanja riječ te s kojim stupnjem, odnosno razinom obrazovanja je u Republici Hrvatskoj izjednačeno.
* za radno mjesto navedeno pod rednim brojem **7)** dokaz o položenom vozačkom ispitu B kategorije
* za radno mjesto navedeno pod rednim brojem **15)** dokaz o položenom stručnom ispitu za arhivara ako je kandidat položio stručni ispit za arhivara
* dokaz o radnom iskustvu u struci s odgovarajućim stupnjem stručne spreme i strukom (potvrda poslodavca o poslovima na kojima je kandidat radio ili ugovor o radu ili rješenje o rasporedu ili drugi dokaz iz kojeg su vidljivi poslovi na kojima je kandidat radio). **Napomena**: iz priloženog dokaza mora biti vidljivo da je kandidat radio na odgovarajućim poslovima, odnosno s odgovarajućim stupnjem stručne spreme i struke koja je uvjet za radno mjesto na koje se prijavljuje
* za radno mjesto navedeno pod rednim brojem **7)** dokaz o radnom iskustvu sa stupnjem stručne spreme koja je uvjet za radno mjesto na koje se prijavljuje (potvrda poslodavca o poslovima na kojima je kandidat radio ili ugovor o radu ili rješenje o rasporedu ili drugi dokaz iz kojeg su vidljivi poslovi na kojima je kandidat radio). **Napomena**: iz priloženog dokaza mora biti vidljivo da je kandidat radio s odgovarajućim stupnjem stručne spreme koja je uvjet za radno mjesto na koje se prijavljuje
* potvrdu ili elektronički zapis (e-Radna knjižica) o podacima evidentiranim u matičnoj evidenciji Hrvatskog zavoda za mirovinsko osiguranje iz područja radnih odnosa, ne stariji od mjesec dana.

Dokazi o ispunjenju formalnih uvjeta prilažu se u neovjerenoj preslici, a prije izbora kandidata predočit će se Hrvatskom zavodu za mirovinsko osiguranje u izvorniku.

Hrvatski zavod za mirovinsko osiguranje koristit će i dalje obrađivati podatke u svrhu provedbe natječajnog postupka, u skladu s propisima koji reguliraju zaštitu osobnih podataka.

Pisane prijave s dokazima o ispunjavanju formalnih uvjeta objavljenima u ovom natječaju **podnose se u roku od 8 dana od dana objave natječaja u Narodnim novinama** na adresu: Hrvatski zavod za mirovinsko osiguranje, Središnja služba, A. Mihanovića 3, 10000 Zagreb, s naznakom: „Prijava na javni natječaj“.

**Za radno mjesto navedeno pod rednim brojem 7) obavit će se razgovor – intervju, a za ostala radna mjesta obavit će se pisana provjera znanja - testiranje i razgovor – intervju.**

Pravni izvori za pripremu kandidata za pisanu provjeru znanja - testiranje, objavit će se na internetskoj stranici Hrvatskog zavoda za mirovinsko osiguranje - [www.mirovinsko.hr](http://www.mirovinsko.hr)

Vrijeme i mjesto održavanja testiranja objavit će se najmanje pet dana prije održavanja testiranja na internetskoj stranici Hrvatskog zavoda za mirovinsko osiguranje - [www.mirovinsko.hr](http://www.mirovinsko.hr)

Ishod natječajnog postupka, u skladu s člankom 10. stavkom 1. točkom 10. Zakona o pravu na pristup informacijama (Narodne novine, br. 25/13, 85/15 i 69/22), objavit će se na internetskoj stranici Hrvatskog zavoda za mirovinsko osiguranje – [www.mirovinsko.hr](http://www.mirovinsko.hr)

**Hrvatski zavod za mirovinsko osiguranje**

**Središnja služba**